9. Navngivning af fem nye veje vest for Elmelundsvej i [adresse] (Åben)
Tidl. politisk behandling
Forventet sagsgang
TMU
Lovgrundlag
Adressebekendtgørelsen (BEK nr. 271 af 13. april 
2018 om vejnavne og adresser).
SAGENS INDHOLD
Teknik- og Miljøudvalget skal i denne sag tage stilling til navngivning af vejene inden for et nyt boligområde 
vest for Elmelundsvej i den vestlige del af [adresse]. 
De af sagen omfattede veje er udlagt i ”Forslag til Lokalplan nr. 390 Boligområde ved Elmelundsvej i Had-
bjerg”. Lokalplanforslaget har været fremlagt i offentlig høring, efterfølgende supplerende høring og forven-
tes forelagt til endelig behandling i Byrådet 26. april 2022. Af lokalplanforslaget udlægges en ny stamvej og 
fire nye boligveje indenfor området, som skal navngives, jf. vedlagte kortbilag. 
VURDERING
Udstykkeren af området har indsendt forslag om, at vejene navngives efter forskellige træsorter. Valget af 
dette tema har dels reference til, at der er udlagt et større område til skovrejsning umiddelbart vest for 
boligområdet, og dels bestemmelser i lokalplanforslaget om etablering af karaktergivende vejtræer på alle 
boligvejen i området. 
For at sikre den tematiske overgang mellem Elmelundsvej og boligområdet foreslår udstykkeren at den nye 
stamvej, som er let kurvet navngives ”Elmesvinget”. Boligvejene forslår udstykker opkaldes efter forskellige 
træsorter som henholdsvis ”Hasselvænget”, ”Bøgevænget”, ”[adresse]” og ”Pilevænget”. 
ØKONOMI
Sagen har ingen konsekvenser for Favrskov Kommune.
INDDRAGELSE
Ud over dialogen med udstykkeren har Teknik og Miljø været i dialog med ”Styrelsen for dataforsyning og 
effektivisering”, som har bekræftet at navnene Elmesvinget, Hasselvænget, Bøgevænget, [adresse] og 
Pilevænget vil kunne godkendes som vejnavne i boligområdet. 
INDSTILLING
Direktøren for Teknik og Miljø indstiller til Teknik- og Miljøudvalget:
1.
At der fastsættes vejnavne for de fem nye veje vest for Elmelundsvej i [adresse] på baggrund af det 
stillede forslag.
BESLUTNING
Teknik- og Miljøudvalget, 6. april 2022
Fraværende: Ingen
Sagsnr. EMN-2021-01369
DokID: 2478387
Leonora Bach
Teknik- og Miljøudvalget
06-04-2022 16:00
Godkendt.
Bilag
1.
Kort med vejnavneforslag (2490789)
